google/wiki40b huggingface dataset:
Dag Hammarskjöld-medaljen

Dag Hammarskjöld-medaljen er en medalje innstiftet i 1997 av De forente nasjoner til minne om FN-personell som er drept i fredsbevarende operasjoner. Den kan tildeles soldater og politifolk, så vel som sivile som har vært i tjeneste for FN-styrker. Dag Hammarskjöld-medaljen tildeles kun posthumt og overlates til den omkomnes nærmeste etterlatte. Medaljen er oppkalt etter Dag Hammarskjöld, FNs andre generalsekretær, som selv omkom i tjeneste på fredsoppdrag i 1961.
FNs sikkerhetsråd vedtok å opprette medaljen ved resolusjon 1121 datert 22. juli 1997. Retningslinjer for tildeling ble fastsatt av FNs generalsekretær 1. desember 2000.

Utforming

Dag Hammarskjöld-medaljen er i krystallglass og har ellipseform. Den har målene 73 x 57 mm og er 38 mm tykk. Glasset er gravert med FNs emblem i bunnen. Langs kanten står innskriften «MÉDAILLE DAG HAMMARSKJÖLD» og «AU SERVICE DE LA PAIX», samt «THE DAG HAMMARSKJÖLD MEDAL» og «IN SERVICE OF PEACE». På toppen inngraveres mottagerens navn og dødsdato. Medaljen hviler på et bånd i FN-blå farge.

Tildeling

Dag Hammarskjöld-medaljen tildeles personell tjenestegjørende i FNs fredsbevarende operasjoner som har mistet livet i tjeneste. Alle kategorier personell kvalifiserer til medaljen, både uniformert og ikke-uniformert. Medaljen kan tildeles soldater, politifolk og sivilt ansatte i FN-styrker, inkludert frivillige. Tildelinger finner sted 29. mai hvert år på den internasjonale dagen for FNs fredsbevarende styrker.
De første tildelingene av medaljen fant sted 6. oktober 1998 da tre medaljer ble utdelt. Den først medaljen ble tildelt Dag Hammarskjöld, den andre René de Labarrière, en fransk militærobservatør som regnes som den første FN-soldat som falt i tjeneste, og den tredje Folke Bernadotte.
Grytting AS

Grytting AS er ei trykkeri- og kommunikasjonsbedrift på Orkanger i Orkdal kommune. Den ble etablert av Kåre Grytting i 1926. Grytting har et arktrykkeri som har alle typer trykksaker i sin portefølje. Selskapet tilbyr også web-tjenester og formidler web-verktøyet AddSite.
Kristiansand Studentidrettslag

Kristiansand Studentidrettslag (KSI) er et studentidrettslag i Kristiansand, stiftet 1989.
Studentidrettslaget driver med mange idrettsgrener, inkludert basketball, cheerleading, dykking, fotball damer, fotball herrer, futsal, håndball damer, håndball herrer, innebandy, klatring, lacrosse damer, rugby, ski og snowboard, squash, swing, svømming, sykling, tennis, volleyball damer og volleyball herrer.
Se også UiA Lacrosse.
Arkivloven (Danmark)

Arkivloven er en dansk lov fra 2002, som regulerer forholdene vedrørende de offentlige arkivers arbeide. Loven administreres av Kulturministeriet, som statens arkivvesen hører inn under. Det mest interessante avsnitt dreier seg om mulighetene for å benytte materialer som er deponert på offentlige arkiver. Her er grunnregelen den at materiale fra offentlige forvaltninger blir tilgjengelig når det er 20 år gammelt. For kirkebøker og saker som inneholder myndigheters korrespondanse til bruk i forbindelse med rettssaker er fristen 50 år.
I Norge fikk man en tilsvarende lov som trådte i kraft i 1999.

Søknad om adgang til materiale hvor fristene ikke er upløpt

Riksarkivaren kan gi adgang til materialer som ennå ikke er offentlig tilgjengelige. Det foruteætter en søknad til Justitsministeriet hvor man opplyser hva som er formålet med å ville ha adgang til materialet. Vanskeligheten for søkeren ligger her på to felter: dels skal man ha en god grunn til å ville undersøke materialet, og dels skal man kjenne materialet så godt at det kan gis en utvetydig betegnelse i søknaden. Praksis har vist at arkivadgangen blir administrert meget påholdende. Kun fagutdannede historikere har fått bevilling, og selv blant den gruppen er det ikke alle søknader som er etterkommet. Denne praksis har gjort Danmark til et av de minst åpne land hva angår offentlighetens adgang til arkiverte materialer.
Agni Air

Historie

Agni Air startet med flyvninger 16. mars 2006 mellom Katmandu og Lukla og Katmandu – Tumlingtar med en Dornier 228 og den påfølgende dag Katmandu – Biratnagar.
Irene Myrbostad

Verv

Irene Myrbostad var leder av foreningen Norske Modister og Hattedesignere  i perioden 2010 - 2005  og stod i spissen for foreningens utadrettede virksomhet på kunstarenaen. Foreningen gjennomførte en rekke større medlemsutstillinger i hennes lederperiode. Hun var kurator for foreningens utstillingsaktiviteter i 2016 - 2011.  
Myrbostad hadde initiativet til å starte Drøbak Kunstnerforum, en interesseforening for profesjonelle kunstnere i Frogn kommune. Foreningen ble formelt dannet i 2009 og hun ledet foreningen i ett år. Kunstnerforumet har nå eget, kunstnerstyrt galleri i samarbeid med Creative Galleri og Rammeverksted i Niels Carlsens gate i Drøbak.

Annet

Arrangerte i 2009 og 2011 Poesirepublikk i Drøbak hvor flere kjente norske diktere og andre deltok.

Pris

Tildelt Oslo bys kulturstipend i 2007.
Oslo Arbeidersamfunn

Oslo Arbeidersamfunn er et arbeidersamfunn i Oslo.
Oslo Arbeidersamfunn er en forumsforening i Oslo Arbeiderparti, hvilket innebærer at det er et partilag/lokallag i Arbeiderpartiet, men ikke tilknyttet et bestemt geografisk område i Oslo. I dag er Oslo Arbeidersamfunn det største partilaget i Arbeiderpartiet, med over 900 medlemmer. På årsmøtet i 2019 ble Zaineb Al-Samarai valgt til leder, etter Fredrik Mellem. Vidar Rolland er fra 2017 partilagets nestleder.

Historie

Oslo Arbeidersamfunn ble stiftet under navnet Kristiania Arbeidersamfund den 17. februar 1864 etter et initiativ av den kjente norske sosiologen Eilert Sundt. Sundt hentet inspirasjon fra Bergens Arbeiderforening, som var blitt stiftet av generalkonsul Prahl allerede i 1850, og som også var et «borgerlig» arbeidersamfunn uten forbindelse til Marcus Thrane og thranitterbevegelsen.
I 1878 fikk samfunnet sitt eget forsamlingshus i Torggata 14.
Samfunnet støttet partiet Venstres politikk fram til 1893, da det etter heftige diskusjoner vedtok å melde seg og sine 5000 medlemmer inn i det nyetablerte Det norske Arbeiderparti, som dermed fikk solid fotfeste i hovedstaden, og utgjorde halvparten av partiets medlemsmasse. Den første sosialistiske leder av arbeidersamfunnet var Edvard Olsen. Utover på 1890-tallet gikk stadig flere av arbeiderforeningene i landet over til Arbeiderpartiet.
Christian Holtermann Knudsen, Helga Karlsen, Einar Gerhardsen, Haakon Lie, Rolf Hofmo, Rolf Aakervik, Werna Gerhardsen, Tryggve Aakervik, Rolf Hansen, Aase Lionæs, Arne Paasche Aasen, Rolf Gerhardsen, Reiulf Steen, Thorvald Stoltenberg, Rakel Seweriin og Sissel Rønbeck er blant dem som har vært formann/leder av Oslo Arbeidersamfunn. Helga Karlsen var lagets første kvinnelige leder i 1932.
Per februar 2016 har Oslo Arbeidersamfunn mer enn 1000 medlemmer, og er med dette Arbeiderpartiets klart største partilag.

Samfunnshuset på Arbeidersamfunnets plass

I 1938 ble grunnsteinen til en ny bygning lagt ned, og 19. oktober 1946 ble det nye Samfunnshuset innviet. Forsamlingshuset som har adresse Arbeidersamfunnets plass 1, er tegnet av arkitekt Ove Bang. Huset er bygget i funksjonalistisk stil og er omtalt i Modern Architecture in Europe som et av meget få norske byggverk.

Innflytternes AUF

Innflytternes AUF er lagets ungdomsforening, og ble stiftet 22. oktober 1933 under navnet Sosialistisk Bondeungdomslag eller Sos. BUL. Innflytternes AUF startet som et frittstående ungdomslag til Oslo Arbeidersamfunn, men er i dag et lokallag i AUF i Oslo. Innflytternes AUF er en forening som samler unge, innflyttede studenter og arbeidstakere som ikke ønsker å engasjere seg i ordinære bostedslag i AUF i Oslo. Politisk har Innflytternes AUF oftere engasjert seg i internasjonale spørsmål. Laget har siden 2003 hatt et bistandsprosjekt i Cape Town, Sør-Afrika. Prosjektet går ut på å finansiere skolegangen til 19 barn og unge voksne. Victoria Chruickshank Langø overtok som leder i Innflytternes AUF i 2019.
Sanweiyiti

Sanweiyiti (forenklet kinesisk: 三位一體, tradisjonell kinesisk: 三位一體; pinyin: Sānwèiyītǐ ) er språklig det kinesiske ord for den hellige treenighet, men det er også det uttrykk som benyttes om maktkonsentrasjonen på toppen av Folkerepublikken Kinas politiske struktur når de tre sentrale embeder der er samlet hos én person (tre embeder i én person) - som Xi Jinping. Han er Folkerepublikken Kinas øverste leder. Han er Folkerepublikkens president, Kommunistpartiets generalsekretær og leder for den sentrale militærkommisjon. Den formelle anledning til å kombinere disse tre embeder ble vedtatt av den kinesiske nasjonale folkekongressen den 11. mars 2018.
Ree gård

Ree (gnr. 113, bnr. 1) er en kapteinsgård i Stjørdal i Trøndelag. Gården har en hovedbygning i sveitserstil fra 1851, og har siden midten av 1800-tallet vært omgitt av et hageanlegg i engelsk stil.
Ree ligger 1 km øst for Stjørdalshalsen. Reealléen går fra Husby i vest, gjennom gårdstunet på Ree, og fører videre til de gamle storgårdene By i øst og Mæle i sørøst. Ree ligger på en lang og smal terrasse i terrenget, rundt 20 moh., en gammel elvemel. Ree ble dyrket og bosatt i bronsealderen for 3000 år siden. Stjørdalselva var seilbar opp til Ree, hvor det er funnet en båtstavn. Gårdsnavnets opprinnelse er uvisst, men kan ha sammenheng med elvemelen; et gammel navn på gresskledde meler eller skrenter i Stjørdalsbygdene er rein. I skriftlige kilder siden 1432 finnes formene Ree og Re.
Ree var kirkegods under Nidaros erkebispedømme, etter reformasjonen Trondhjems stift. Blant de som bygslet gården fra midten av 1600-tallet, var den danske adelsmannen Knud Urne til Sannerup, generalmajor G.C. von Schultz og løytnant Mickel Johan Kyhn. Kyhn forpaktet Ree fra 1698 mot en avgift og en forpliktelse om å gjenreise gårdsbygningene, som var forfalne. Da han døde i 1713, var gården i stand igjen. Gården har vært delt. På midten av 1700-tallet ble mesteparten av gården solgt til oppsitteren siden 1722, oberstløyntant Huitfeldt. Blant de skiftende eierne de påfølgende tiårene var offiser og eidsvollsmann Georg Ulrich Wasmuth.
Mellom 1810 og 1855 ble gården eid av far og sønn Ole og Mathias Nilssen, begge lensmenn i Stjørdal. Ole Nilssens datter var gift med Mathias Lund på Medbroen. På denne tiden ble Ree samlet til ett bruk igjen. I 1855 ble Ree solgt til handelsmann P.C. Aune, som ble blant foregangsmennene i jordbruket i Stjørdal på 1800-tallet. Fra 1868 holdt Aune hus for H.K. Foosnæs og Lars Bentsens folkehøyskole. Aune gikk likefullt konkurs på slutten av 1800-tallet, og måtte selge gården til Ole Rise, som hadde eid Austrått og senere kjøpte Sundnes gård med brenneri. Fra 1910 til 1921 var det skolehjem på Ree.
Gården ble også foreslått som lokale for et påtenkt landsgymnas i Trøndelag i 1920-årene. Stjørdal var et nokså stort distrikt med sterke skoletradisjoner, og Ree var allerede benyttet til undervisningsformål. Det nye landsgymnaset ble imidlertid etablert på gården Follo i Orkdal i 1923, se Orkdal landsgymnas.
Den nåværende slekten på gården kom med Modulf og Torstein Leirfall (brødre av Jon Leirfall), som kjøpte den tidlig på 1900-tallet.
Sihai Huayi Zongtu

Sihai Huayi Zongtu-kartet (forenklet kinesisk: 四海華夷総図; tradisjonell kinesisk: 四海華夷總圖, betyr «Oversiktskart over Kina og de fire havs barbarer») er et gammelt kinesisk verdenskart som nå (2012) oppbevares i biblioteket i Harvard University. Det stammer fra 1532, altså fra Ming-dynastiet.
Kartet viser Kina, Korea (朝鮮) og Japan (日本國) i øst, Sibir (羅荒野) i nord, Nepal (天竺) og et svært India (印度) i sør, Persia (刺斯) i vest og Romerriket (大秦國, Daqinguo) hinsides vesthavet (西海).
Fekting under Middelhavslekene 1971

Fekting under Middelhavslekene 1971. Fekting var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var sjette gangen som fekting var med på programmet under Middelhavslekene. Det ble konkurrert i fire øvelser, tre for menn og en for kvinner. Det var første gangen kvinner deltok i fekting i middelhavslekene. Mennene konkurrerte individuelt i florett, kårde og sabel og kvinnene i florett. Italia ble beste nasjon med tre gullmedaljer foran Frankrike med en.
Andreas Hammerschmidt

Liv

Faren, Hans Hammerschmidt, var en salmaker fra Zwickau i Fristaten Sachsen. Intet er kjent om Andreas' biologiske mor, faren giftet seg for andre gang i 1614. Under rekatoliseringen av Böhmen, sannsynligvis mellom mars og august 1626, måtte familien flykte fra Brüx. De slo seg ned i Freiberg der faren fikk borgerrettigheter i 1629.
Hammerschmidts musikalske utdanning er ukjent. Han fikk sin første organistpost i 1633 og året etter ble han Christoph Schreibers etterfølger som organist i St. Petri i Freiberg. I 1637 fikk Hammerschmidt borgerrettigheter som organist i byen og giftet seg samme år med Ursula Teufel, datter av en kjøpmann fra Praha. Sammen fikk de seks barn – bare to døtre overlevde barndommen.
Etter at Schreiber døde, ble Hammerschmidt på ny hans etterfølger, denne gangen som organist i St. Johannis i Zittau der han ble ble livet ut. Zittau var den gang en rik by og Hammerschmidt ble etterhvert en holden mann som eide flere hus i byen. Han tonesatte salmetekster, bidro med stoff i skolebøker og publiserte årvisse samlinger med egne komposisjoner, gjerne utstyrt med forord av  Heinrich Schütz og Johann Rist. Han fikk også eksklusivt privilegium på klaverundervisning i Zittau og fungerte som forvalter i landsbyen Waltersdorf og av skogene rundt.
Hammerschmidt hadde et hissig gemytt og lå i konflikter med komponisten Johann Rosenmüller i Leipzig og andre.

Musikk

Hammerschmidt skrev sanger, kantater, motetter og instrumentalmusikk. Hovedvekten ligger på vokal kirkemusikk i en typisk barokk stile concertato. Mange av komposisjonene er en form av koral monodi, en tilpasning av den tidlige italienske barokkstilen monodi som hadde som mål å  oppfylle en kirkelig, og spesielt protestantisk, funksjon. Hammerschmidt var en representant for den andre komponistgenerasjonen som plukket stilmidler fra italiensk musikk for å skape dem om til en tysk barokktradisjon, og han hører til i samme tradisjon evangelisk-lutherske kirkekomponister som Heinrich Schütz og Johann Sebastian Bach.
Melodiene til Hammerschmidt ble regnet som fengende og enkle, og ettertiden holdt ham for å være lettvekter. Manfred Bukofzer skrev at Hammerschmidt «vannet ut Schütz' nyskapninger for å tilpasse dem massenes smak.» Johann Beer ilte i 1719 til Hammerschmidts forsvar: «for når det gjelder å ære Gud, har han gjort mer enn tusen operakomponister.»
Bremser

Utseende

Brems er fra 8 mm. og opp til ca. 25 mm. De har store øyne, kroppen er gjerne kraftig og er tett hårkledd, og de ligner ellers en bie eller en humle.
Brems har et ekstra scutellum (postscutellum), en  «puteformet» forlengelse på brystets ryggside. Denne kombinasjonen er det bare bremsene og snyltefluene som har.  Hos brems er scutellum og postscutellum av ulik størrelse.  Snyltefluer har et langt mer utviklet postscutellum, mens det vanlige scutellumet er noe redusert, slik at begge blir omtrent like store.

Levevis

Bremsene spiser ikke som voksne (imago). De er parasitter (rovdyr) i larvestadiet på bestemte pattedyr eller fugler, hvor larvene lever innvendig (endoparasitt). Også noen husdyr er vert for enkelte arter bremser. 
Bremsene har fått sitt navn etter hvilket dyr som er verten.  De parasitterer virveldyr som neshorn, elefanter, hester, esel, sebra, kyr, reinsdyr og sau.  
Brems gjennomgår en fullstendig forvandling, med et puppestadium.  Puppen er tønneformet og puppestadiet er i øvre laget, i jorden.

En fryktet flue blant vertsdyrene

Hester, sauer og reinsdyr oppdager ofte bremsene, når de kommer flygende, og prøver å komme seg unna.  Trolig er det en særpreget summing de kjenner igjen.  Dette er grunnen til at reinsdyr ofte oppholder seg på snø i fjellet, selv om det kan være bar mark i nærheten.  Bremsene flyr helst ikke innover snø, fordi temperaturen er lavere der.
Bremser finnes i alle verdensdeler og finnes der vertsdyren finnes.  I Norge er de ikke særlig vanlige, og er ikke regnet som et stort problem, bortsett fra reinbremsen, som lever på reinsdyr.
Enkeltdistanse-NM på skøyter

Vertsarenaer

Vertsbaner med minst to mesterskap er med på oversikten. Oppdatert pêr NM 2019.

Tekniske arrangører

Vertsarrangører med minst to mesterskap er med på oversikten. Oppdatert pêr NM 2019.
Amblyoproctus

Utseende

Middelsstore, avlange, blankt svarte hornbiller.
Hele oversiden er grovt og ganske tett punktert. Hodet er uten eller med to korte horn. Pronotum har en bred lengdefure i midten. Dekkvingene har opphøyde lengderibber, mellom disse er de svært kraftig punkterte.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Gruppen er utbredt i Sør- og Mellom-Amerika.
Liberty (Maine)

Geografi

Byen har et areal på totalt 113,3 km². 14,54 % er vann.
Angel-A

Handling

Filmens handling finner sted i Paris, hvor den amerikanske småsvindleren André (Jamel Debbouze) trues på livet av gangstere som han skylder penger. Da han forsøker å begå selvmord ved å hoppe fra ei bru møter han Angela (Rie Rasmussen), som også er der i samme ærend. Selvmordsforsøkene mislykkes, og de to slår seg sammen. I løpet av filmen avslører Angela at hun er en engel som har fått i oppdrag å få André tilbake på rett kjøl.
Danviken

Danviken er et område i kommundelen Sicklaön i Nacka kommune i Stockholms län, Sverige. De seneste årene har folketallet i Danviken økt, ettersom nærheten til Stockholm sentrum gjør det til et attraktivt område. Saltsjöbanan har stopp ved Henriksdals stasjon, som tross navnet ligger i Danviken.

Historie

Bydelen er en av de eldste i Nacka. Området har vært bebodd i hvert fall siden 1550-tallet, da Gustav Vasa anla Danvikens hospital. Allerede fra starten ble det anlagt ei melkvern i vassdraget mellom Hammarby sjö og Saltsjön, som ble kalt Kvarnbäcken eller Danviks ström. Det fantes også en hammersmie på stedet. Det gamle hospitalet ble lagt ned i 1915.
I 1619 fikk Gustaf Johan Jung tillatelse til å oppføre en såkalt kjønrøksovn, men det varte helt til 1675 før det kom igang. Kjønrøk brukes til framstilling av blant annet trykksverte og tusj. Bruket lå like øst for hospitalet og var i drift til 1856.
Mellom hospitalet og kjønrøksbruket ble det i 1686 oppført et saltverk, det vil si en fabrikk hvor man skulle utvinne salt av sjøvann. Men det viste seg at Saltsjön, til tross for navnet, inneholdt alt for lite salt, og etter noen år opphørte virksomheten. Senere ble bygningen brukt som sinnssykehus, det såkalte Danviks dårhus. I dag er det omgjort til boliger.
I 1890 sto det store kvernanlegget Saltsjöqvarn ferdig, og det ble senere utvidet med flere bygninger. Fabrikken ble nedlagt i 1988, og bygningene er senere blitt renovert og brukes i dag som boliger og et hotell.
Ismael Kirui

Annet

Ismael Kirui er en yngre bror av avdøde Richard Chelimo og søskenbarn til Moses Kiptanui.
Tilbudets priselastisitet

Tilbudets priselastisitet (Elₛ), ofte kalt bare tilbudselastisitet, er i samfunnsøkonomi et mål på hvor responsivt, eller elastisk, tilbudet etter et gode er når prisen på godet endres, alt annet like. Et gode kan her forstås som en vare eller tjeneste. Tilbudets priselastisitet er et relativt mål, nærmere bestemt hvor stor prosentvis endring det er i tilbudet av godet når prisen på varen endres med 1 %. Verdien av tilbudets priselastisitet vil i praksis alltid være positiv: Jo høyere pris, desto mer vil produsentene være villig til å tilby av varen.
Tilbudet av et gode kalles elastisk (eller relativt elastisk) når verdien av Elₛ er større enn 1. Elastisk tilbud tilsier at den prosentvise endringen i tilbudet vil være større enn den prosentvise endringen i pris.
Tilbudet av et gode kalles nøytralelastisk når verdien av Elₛ er lik nøyaktig 1. Da vil den prosentvise endringen i tilbudet være lik den prosentvise endringen i pris.
Tilbudet av et gode kalles uelastisk (eller relativt uelastisk) når verdien av Elₛ er mindre enn 1. Uelastisk tilbud vil si at den prosentvise endringen i tilbudet vil være mindre enn den prosentvise endringen i pris.
Den tilsvarende størrelsen på etterspørselssiden av markedet kalles etterspørselens priselastisitet.
Trubyatchinskiy Nunatak

Trubyatchinskiy Nunatak er en nunatak som ligger 13 km sør for Alderdice Peak i Nye Mountains i Enderby Land. Den ble navngitt av Den sovjetiske antarktisekspedisjonen i 1961–62, etter den sovjetiske magnetikeren N.N. Trubjattsjinskij (1886–1942).
Språk i Etiopia

Det snakkes mange språk i Etiopia. Ifølge Ethnologue snakkes det 85 språk i landet, mens den siste folketellinga, fra 1994, oppgir 77. De fleste språka er afroasiatiske (semittiske, kusjittiske, omotiske) eller nilosahariske.
Amharisk snakkes av 32,7 % av innbyggerne, mens oromo snakkes av 31,6 %.
Amharisk var tidligere det dominerende språket i grunnskolen. Nå har elever med et annet morsmål enn amharisk i økende grad begynt å få undervisning på sitt eget språk. Dette gjelder særlig oromo og tigrinja.
The Invisible

Sammendrag

Nick Powell har planer om å hoppe av utdannelsen sin, og reise utenlands. Til tross for planene som hans kontrollerende mor, Diane, har lagt for ham. Hans beste venn, Pete Egan, blir mobbet av en annen tenåring, Annie Newton. Annie`s nærmeste venner er voldelige kriminelle, og kjæresten Marcus ble nylig prøveløslatt for flere lovbrudd. Nick forteller Pete om sine planer om å reise til London. Samme kveld raner Annie en smykke-butikk. Hun blir arrestert, og hun tror at Pete tystet på henne.
Annie og gjengen hennes prøver å banke en tilståelse ut av Pete. Han påstår at det var Nick som anmeldte henne til politiet, og han tror at Nick allerede sitter på fly til London. Pete vet ikke at Nick ombestemte seg om å reise. Når Annie og vennene hennes finner igjen Nick, blir han banket opp. Etterpå dumper de kroppen hans i skogen. Neste morgen går Nick til skolen. Men ingen kan se eller høre ham. Nick innser at han fremdeles lever, men er bevisstløs - og han har en ut-av-kroppen-opplevelse.
Turpan-Hami-feltet

Turpan-Hami-feltene er et oljefelt i Turpanbassenget i den kinesiske autonome regionen Xinjiang. Det omfatter et område på 53 000 kvadratkilometer. Frem til 1997 var det oppdaget 14 olje- og naturgassfelter der, med sikre reserver på 220 millioner tonn.
Eime

Eime er en ubebodd øy i Kvitsøy kommune i Rogaland. Øyen ligger i den østligste delen av øygruppen sammen med Sandøya, Ternøya og Bussholmen, samt en rekke mindre holmer og skjær. Disse er skilt fra høvedøyen Kvitsøy av sundet Krågøyosen. Øyen har et areal på omkring 0,17 km² og er med sin høyde på 28,4 m det høyeste punktet i kommunen. Dette er det laveste høyeste punktet i noen norsk kommune.
Anthelidespinnere

Utseende

Små til meget store (vingespenn opptil 160 mm) sommerfugler som ligner sterkt på ekte spinnere (Lasiocampidae), men de er gjerne noe slankere bygd enn disse. På farge er de fleste brunlige, men de finnes i mange forskjellige farger. Kroppen er forholdsvis slank til ganske tykk, hodet er lite, antennene er fjærformede hos hannene og trådformede hos hunnene. Slekten Pterolocera har vingesløse, sekklignende hunner. Forvingene er forholdsvis store og brede, trekantede. De er ofte ensfargede men kan ha mange forskjellige slags mønstre. Bakvingene er forholdsvis store og avrundede til trekantede. Larvene er tett dekket av lange hår.

Levevis

Sommerfuglene flyr vanligvis om natten. Om de blir forstyrret om dagen, kan de gjerne "spille døde" eller innta merkelige posisjoner som kan skremme mulige fiender.